CELEX: 32011R1271
Language: bg
Date: 2011-12-05 00:00:00
Title: Регламент за изпълнение (ЕС) № 1271/2011 на Комисията от 5 декември 2011 година относно класирането на някои стоки в Комбинираната номенклатура

8.12.2011   
            
            
               BG
            
            
               Официален вестник на Европейския съюз
            
            
               L 325/1
            
         РЕГЛАМЕНТ ЗА ИЗПЪЛНЕНИЕ (ЕС) № 1271/2011 НА КОМИСИЯТА
   от 5 декември 2011 година
   относно класирането на някои стоки в Комбинираната номенклатура
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕИО) № 2658/87 на Съвета от 23 юли 1987 година относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
   като има предвид, че:
   
               (1)
            
            
               С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87, е необходимо да се приемат мерки относно класирането на стоките, посочени в приложението към настоящия регламент.
            
         
               (2)
            
            
               Регламент (ЕИО) № 2658/87 определя общите правила за тълкуване на Комбинираната номенклатура. Тези правила се прилагат също така и към всяка друга номенклатура, която изцяло или частично се основава на нея или добавя допълнителни подраздели към нея и която е създадена със специални разпоредби на Съюза, с оглед прилагането на тарифни и други мерки, свързани с търговията със стоки.
            
         
               (3)
            
            
               Съгласно тези общи правила стоките, описани в колона 1 от таблицата в приложението, следва да бъдат класирани в кодовете по КН, посочени в колона 2, на основание на посоченото в колона 3 от същата таблица.
            
         
               (4)
            
            
               Уместно е да се предвиди обвързващата тарифна информация, която е издадена от митническите органи на държавите-членки във връзка с класирането на стоки в Комбинираната номенклатура, но която не е в съответствие с настоящия регламент, да може да бъде ползвана от титуляря за срок от три месеца съгласно член 12, параграф 6 от Регламент (ЕИО) № 2913/92 на Съвета от 12 октомври 1992 година относно създаване на Митнически кодекс на Общността (2).
            
         
               (5)
            
            
               Комитетът по Митническия кодекс не е изразил становище в срока, определен от неговия председател,
            
         ПРИЕ НАСТОЯЩИЯ РЕГЛАМЕНТ:
   Член 1
   Стоките, описани в колона 1 от таблицата в приложението, се класират в Комбинираната номенклатура в кода по КН, посочен в колона 2 от същата таблица.
   Член 2
   Обвързващата тарифна информация, издадена от митническите органи на държавите-членки, която не е в съответствие с настоящия регламент, може да продължи да бъде ползвана за срок от три месеца съгласно член 12, параграф 6 от Регламент (ЕИО) № 2913/92.
   Член 3
   Настоящият регламент влиза в сила на двадесетия ден след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 5 декември 2011 година.
      
         
            За Комисията, от името на председателя,
         Algirdas ŠEMETA
         
            Член на Комисията
         
      
   
   
      (1)  ОВ L 256, 7.9.1987 г., стр. 1.
   
      (2)  ОВ L 302, 19.10.1992 г., стр. 1.
   
      ПРИЛОЖЕНИЕ
      
                  Описание на стоките
               
               
                  Класиране
                  (код по КН)
               
               
                  Основания
               
            
                  (1)
               
               
                  (2)
               
               
                  (3)
               
            
                  Продуктът представлява бежов прах, състоящ се от (в тегловни проценти):
                  
                              хранителни/ диетични фибри
                           
                           
                              66,1
                           
                        
                              (от които сурови фибри
                           
                           
                              15,2)
                           
                        
                              протеини
                           
                           
                              18,8
                           
                        
                              влагосъдържание
                           
                           
                              7,5
                           
                        
                              пепел
                           
                           
                              2,3
                           
                        
                              мазнини
                           
                           
                              0,2
                           
                        Продуктът е твърд растителен остатък, получен от соеви зърна след извличане на маслото и частично отстраняване на протеините с последващо изсушаване и смилане. Продуктът има характеристиките на нетекстурирано брашно.
                  Продуктът е страничен продукт от производството на концентрати на соеви протеини и изолати, в резултат на което има намалено съдържание на протеини.
                  Продуктът се използва за обогатяване на хранителни продукти и храни за животни. Продуктът се предлага в торби по 25 kg.
               
               
                  2304 00 00
               
               
                  Класирането се определя от Общи правила 1 и 6 за тълкуване на Комбинираната номенклатура и от описанието на код по КН 2304 00 00.
                  Въпреки че продуктът се използва в хранителната промишленост, той не е хранителен продукт, отговарящ на характеристиките, посочени за позиция 1901, нито хранителен продукт, неупоменат другаде, нито продукт, включен в позиция 2106. Следователно се изключва класиране в позиции 1901 и 2106.
                  Тъй като продуктът се състои от различни остатъци и отпадъци, получени от растителни материали, които се използват в производството на храни за животни и за консумация от човека, той следва да се класира в глава 23 (вж. Обяснителните бележки към Хармонизираната система за глава 23, първи параграф).
                  Следователно той трябва да бъде класиран в код по КН 2304 00 00 като други твърди остатъци, получени при извличането на соево масло.